Държавен вестник, бр. 55, 2016 г., стр. 9

БРОЙ  55	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВО 
НА ОКОЛНАТА СРЕДА И ВОДИТЕ
НАРЕДБА № 1 
от 1 юли 2016 г.
за одобряване на Методика за прилагане на 
изключенията по чл. 156б – 156е от Закона 
за водите
Член единствен. С наредбата се одобрява 
Методика за прилагане на изключенията по 
чл. 156б – 156е от Закона за водите съгласно 
приложението.
Заключителни разпоредби
§ 1. Тази наредба се издава на основание 
чл. 156е, ал. 9 от Закона за водите, чл. 25, 
ал. 4 от Закона за администрацията и чл. 7а 
от Закона за нормативните актове.
§ 2. Наредбата влиза в сила от деня на 
обнародването є в „Държавен вестник“.
Министър:  
Ивелина Василева
Приложение 
към член единствен
МЕТОДИКА
за прилагане на изключенията по чл. 156б – 156е 
от Закона за водите
ГЛАВА ПЪРВА. ВЪВЕДЕНИЕ
Чл. 1. Целта на тази методика е да осигури:
1. преглед на основанията и условията за при­
лагане на изключение от целите за опазване на 
околната среда по чл. 156а от Закона за водите 
(ЗВ) за постигане на добро състояние на водите и 
адаптиране на екологичните цели за специфични 
водни тела – силно модифицирани водни тела 
(СМВТ) и изкуствени водни тела (ИВТ);
2. прагматичен подход „стъпка по стъпка“ и 
инструменти за идентифициране на потенциал­
ните ситуации за прилагане на изключения и за 
представяне на коректен и реалистичен анализ 
на всяка конкретна ситуация;
3. приложим подход за обосноваване на 
изключенията (вкл. въз основа на примери), 
покриващи техническите/екологичните/иконо­
мическите аспекти, като по този начин ще се 
допринесе за:
а) приемане от Европейската комисия на 
обоснованите искания за изключения от целите и 
б) разпределение на усилията при подготов­
ката на тези обосновки и доказателства между 
субектите, реализиращи дейностите, които до­
принасят за непостигане на добро състояние на 
водите, и администрацията, разработваща ПУРБ.
ГЛАВА ВТОРА. ИЗКЛЮЧЕНИЯ OT ЦЕЛИТЕ 
ЗА ПОСТИГАНЕ НА ДОБРО СЪСТОЯНИЕ 
СЪГЛАСНО ЗАКОНА ЗА ВОДИТЕ
Раздел І. Общи положения 
Чл. 2. (1) Допуска се прилагане на изключе­
ния от целите за постигане на добро състояние 
на водите:
1. в случаите, предвидени по чл. 156в – 156е ЗВ;
2. при обосновани специфични характеристики 
на повърхностни водни тела и определянето им 
като силно модифицирани водни тела.
(2) Изключенията по ал. 1 не се считат за нару­
шение на законодателството, когато са изпълнени 
всички изисквания и са представени доказател­
ствата, изисквани съгласно чл. 156б – чл. 156ж 
ЗВ и тази методика.
Раздел ІІ. Видове изключения съгласно Закона 
за водите 
Чл. 3. (1) Изключенията, при които е допусти­
мо при определени условия да не се цели постигане 
на добро състояние в съответния планов период, 
без това да се счита за нарушение на Закона за 
водите и европейското законодателство, са:
1. удължаване на срока (чл. 156в ЗВ) – дава 
възможност за определени водни тела доброто 
състояние да бъде постигнато по-късно от срока 
на първите ПУРБ (през следващите шестгодишни 
цикли: до 2021 или до 2027 г., а в някои случаи 
съгласно чл. 156в, т. 3 – и по-късно);
2. определяне на по-малко строги цели 
(чл. 156г ЗВ) – за някои водни тела, за които дори 
удълженият срок не позволява да се постигне 
добро състояние, се допуска да се определят по-
малко строги цели (състояние, по-ниско от добро);
3. временно влошаване на състоянието и от­
клонение от добро състояние поради извънредни 
(форсмажорни) обстоятелства (чл. 156д ЗВ);
4. непостигане на добро екологично състояние 
или допускане на влошаване на състоянието на 
повърхностни водни тела поради нови изменения 
на физичните им характеристики или непостигане 
на добро състояние или влошаване на състоя­
нието на подземните води поради понижаване 
на нивото им или влошаване на екологичното 
състояние на повърхностните води от отлично към 
добро в резултат от нови дейности за устойчиво 
човешко развитие със социално-икономически 
ефект – когато причините за тези изменения са 
от съществен обществен интерес и/или ползите 
за обществото превишават ползите от постигане 
на екологичните цели и са изпълнени останалите 
изисквания в чл. 156е, ал. 2 ЗВ.
(2) Специфичен случай е определянето при 
определени условия на някои повърхностни водни 
тела като силномодифицирани водни тела или 
изкуствени водни тела. За тези тела като цел се 
поставя постигне на максималното възможно 
екологично състояние – добър екологичен по­
тенциал.
(3) Основанията за прилагане на изключе­
нията по ал. 1 и 2 могат да бъдат свързани с 
естествените условия, с причини от техническо 
естество и от икономически характер, както е 
описано по-долу в методиката. 
Раздел ІІІ. Задължителни изисквания при при­
лагане на изключенията
Чл. 4. (1) При прилагане на изключения следва 
да са изпълнени следните условия:
1. да сa приложени всички изисквания на 
националното и европейското законодателство,